b'\n_START_ARTICLE_\nPaliaubos\n_START_PARAGRAPH_\nPaliaubos \xe2\x80\x93 situacija kare, kai kariaujan\xc4\x8dios pus\xc4\x97s susitaria abipusi\xc5\xa1kai nutraukti karinius veiksmus. Paliaubos neb\xc5\xabtinai yra karo pabaiga. Paliaub\xc5\xb3 metu paprastai stengiamasi susitarti d\xc4\x97l ilgalaik\xc4\x97s taikos. _NEWLINE_Paliaubos yra tik laikinas ugnies nutraukimas. \xc5\xa0i s\xc4\x85voka skiriasi nuo taikos sutarties termino, nes derybos d\xc4\x97l taikos sutarties gali u\xc5\xbetrukti m\xc4\x97nesius ar netgi metus. 1953 met\xc5\xb3 Kor\xc4\x97jos karo paliaubos yra vienas geriausi\xc5\xb3 paliaub\xc5\xb3, kuri\xc5\xb3 metu nebuvo sutarta d\xc4\x97l taikos sutarties, pavyzdys.  Paliaub\xc5\xb3 sutartis galioja iki \xc5\xa1iol. J\xc4\x85 pasira\xc5\xa1iusios \xc5\xa1alys negali t\xc4\x99sti karini\xc5\xb3 veiksm\xc5\xb3 iki kol nebus pasiektas taikos susitarimas. _NEWLINE_Jungtini\xc5\xb3 Taut\xc5\xb3 Saugumo taryba \xc5\xa1iais laikais vykstan\xc4\x8diuose kariniuose konfliktuose da\xc5\xbenai stengiasi, kad kariaujan\xc4\x8dios pus\xc4\x97s paskelbt\xc5\xb3 paliaubas. \xc5\xa0iuolaikin\xc4\x97je tarptautin\xc4\x97je teis\xc4\x97je paliaubos, d\xc4\x97l kuri\xc5\xb3 susitaria tik kariaujan\xc4\x8dios pus\xc4\x97s, yra laikomos labiau \xc4\xafpareigojan\xc4\x8diomis nei Jungtini\xc5\xb3 Taut\xc5\xb3 paskelbiamos paliaub\xc5\xb3 rezoliucijos. _NEWLINE_Paliaub\xc5\xb3 esm\xc4\x97 yra ta, kad visi karo veiksmai yra nutraukiami ir n\xc4\x97 viena kariaujanti pus\xc4\x97 nepasiduoda. Paliaubos i\xc5\xa1 esm\xc4\x97s skiriasi nuo bes\xc4\x85lygin\xc4\x97s kapituliacijos, pagal kuri\xc4\x85 viena pus\xc4\x97 pasiduoda, ir n\xc4\x97 viena pus\xc4\x97 nei\xc5\xa1kelia joki\xc5\xb3 s\xc4\x85lyg\xc5\xb3, i\xc5\xa1skyrus s\xc4\x85lygas, kurios numatytos tarptautin\xc4\x97je teis\xc4\x97je.'